In economia, el prodoto interno lordo ła xe na grandesa macroeconòmega che ła mexura el vałore agregà, a presi de marcà, de tuti i beni e i servisi finałi prodoti inte el teritòrio de on Stato inte on determenà perìodo tenporałe . El se ga ciapà na poxision de preminensa par łe so capasità de esprìmar el benèsare de na comunità rełativamente al so liveł de sviłupo o progreso. El tèrmano el ìndega che sta variàbiłe ła ciapa drento łe atività econòmeghe fate drento de on Stato, escluendo i beni e servisi produxesti da łe inprexe, dai lavoratori e da altri operadori nasionałi inte i paexi foresti escluendo anca łe prestasion agràtis o l'autoconsumo), mentre i xe includesti i prodoti fati da operadori foresti drento de on Stato. El tèrmano el ìndega invese che el vałore de ła produsionel xe al lordo dei amortaminti, o sia del naturałe depresamento del stock de capitałe fìxego intervegnesto inte el perìodo; sto depresamento el conporta che, par ridur sta dotasion a dispoxision del sistema, parte del prodoto el ga da èsar destinà al so reìntegro. Cavando dal PIL i amortaminti, se otien el PIN .